b'\n_START_ARTICLE_\n2009 m. Australijos Grand Prix\n_START_SECTION_\nPirmoji dalis\n_START_PARAGRAPH_\nPirmosiose naujojo sezono treniruot\xc4\x97se dominavo Williams F1 ekipa, kurios abu pilotai u\xc5\xbe\xc4\x97m\xc4\x97 pirmas dvi vietas. Nico Rosbergas grei\xc4\x8diausiai rat\xc4\x85 apsuko per 1:26.687 min., jo komandos draugas Kazuki Nakajima - 1:26.736 min. I\xc5\xa1 karto u\xc5\xbe Williams pilot\xc5\xb3 buvo Kimi Raikkonenas su Scuderia Ferrari (1:26.750 min.).\n_START_SECTION_\nAntroji dalis\n_START_PARAGRAPH_\nAntrojoje dalyje v\xc4\x97l grei\xc4\x8diausias buvo vokietis N. Rosbergas (1:26.053 min.). Antr\xc4\x85j\xc4\x85 viet\xc4\x85 u\xc5\xbe\xc4\x97m\xc4\x97 naujosios Brawn GP ekipos pilotas Rubensas Barrichello (1:26.157 min.). Tre\xc4\x8dias liko italas Jarno Trulli su Toyota F1 (1:26.350 min.).\n_START_SECTION_\n\xc5\xa0e\xc5\xa1tadienio treniruot\xc4\x97\n_START_PARAGRAPH_\n\xc5\xa0e\xc5\xa1tadienio treniruot\xc4\x97je ir v\xc4\x97l grei\xc4\x8diausias buvo N. Rosbergas (1:25.808 min.), itin ma\xc5\xbeu skirtumu aplenk\xc4\x99s J. Trulli i\xc5\xa1 Toyota ekipos (1:25.811 min.). Tre\xc4\x8dias liko Brawn GP narys J. Buttonas (1:25.981 min.), aplenk\xc4\x99s brazil\xc4\x85 F. Mass\xc4\x85 (1:26.020 min.).\n_START_SECTION_\nPasibaigus Grand Prix\n_START_PARAGRAPH_\nTarptautin\xc4\x97s automobili\xc5\xb3 federacijos (FIA) teis\xc4\x97jai nusprend\xc4\x97 anuliuoti McLaren lenktynininko brito Lewis Hamilton rezultatus. Var\xc5\xbeyb\xc5\xb3 pabaigoje lenktynininkams va\xc5\xbeiuojant paskui saugos automobil\xc4\xaf, Toyota bolid\xc4\x85 vairav\xc4\x99s italas Jarno Trulli viename i\xc5\xa1 pos\xc5\xabki\xc5\xb3 nesuvald\xc4\x97 savo bolido ir trumpam paliko tras\xc4\x85. Tuo pasinaudojo pro \xc5\xa1al\xc4\xaf prava\xc5\xbeiav\xc4\x99s ir taip viena vieta auk\xc5\xa1tyn pakil\xc4\x99s Lewis Hamilton. V\xc4\x97liau Toyota lenktynininkas susigr\xc4\x85\xc5\xbeino prarast\xc4\x85 pozicij\xc4\x85, u\xc5\xbe k\xc4\x85 susilauk\xc4\x97 sankcij\xc5\xb3. I\xc5\xa1 jo buvo atimta i\xc5\xa1kovota 3-ioji vieta, bei sportininkas buvo nubaustas 25 sk. Tokiu b\xc5\xabdu L. Hamilton v\xc4\x97liau pakilo i\xc5\xa1 ketvirtosios \xc4\xaf tre\xc4\x8di\xc4\x85j\xc4\x85 viet\xc4\x85._NEWLINE_Teis\xc4\x97jams perklausius pokalbi\xc5\xb3 radijo ry\xc5\xa1iu \xc4\xafra\xc5\xa1us paai\xc5\xa1k\xc4\x97jo, kad Jarno Trulli buvo nubaustas vadovaujantis melagingais Lewis Hamilton ir McLaren komandos parodymais. Nustatyta, jog italas savo var\xc5\xbeov\xc4\x85 aplenk\xc4\x97 \xc5\xa1iam specialiai pristabd\xc5\xbeius siekiant sugr\xc4\x85\xc5\xbeinti pozicij\xc4\x85. U\xc5\xbe klaiding\xc4\x85 informacij\xc4\x85 teis\xc4\x97jai i\xc5\xa1 Australijos GP diskvalifikavo Lewis Hamilton ir McLaren ekip\xc4\x85. Taip pat anuliavo J. Trulli anks\xc4\x8diau skirt\xc4\x85 baud\xc4\x85.'